kardosdrur/scandi-wiki huggingface dataset:
Napolibugten

Napolibugten ligger ved Italiens sydvestlige kyst ved provinsen Napoli (Campania). Den åbner sig i vest mod Det Tyrrhenske Hav. På kysten nord for bugten ligger byerne Napoli og Pozzuoli. Mod øst ligger vulkanen Vesuv, og mellem bugten og vulkanen ligger en lang række mindre byer som Portici, Ercolano (Herculaneum), Torre del Greco og Torre Annunziata. Ved bugtens sydside er Sorrentohalvøen med byerne Castellammare di Stabia og Sorrento. Sorrentohalvøen skiller Napolibugten fra Salernobugten.

Øerne Capri, Ischia og Procida ligger ved bugten.

Området er et vigtigt turistmål, og ruinerne efter de romerske byer Herculaneum og Pompeii er blandt attraktionerne.

Under Sommer-OL 1960 i Rom blev der arrangeret konkurrencer i kapsejlads på Napolibugten

Litteratur 
 Purcell, N.; Talbert, R.; Elliott, T.; Gillies, S.: «Places: 433059 (Puteolanus Sinus/Crater)». Pleiades.

Kilder og henvisninger 

 Officiel rapport for sommerolympiaden 1960 (PDF), bind 1, s. 86.
 Officiel rapport for sommerolympiaden 1960 (PDF), bind 1. Del 2. s. 963–1023.

Italiens geografi
Campania
Det Tyrrhenske Hav
Middelhavet
Napoli (provins)
Sorrentohalvøen

Sorrentohalvøen er en halvø i det sydlige Italien mellem Napolibugten i nord og Salernobugten mod syd. Halvøen er opkaldt efter byen Sorrento, som ligger på nordkysten ved Napolibugten. Amalfikysten er en del af sydsiden. Øen Capri ligger lige vest for spidsen af halvøen i Det Tyrrhenske Hav. Hele området er en vigtig turistdestination.

Kilder og henvisninger 
 Turistguide

Det Tyrrhenske Hav
Campania
Italiens geografi
Halvøer i Europa
Kunstquiz

Kunstquiz er et quizprogram om kunst, der er sendt på DR K siden efteråret 2010. Adrian Hughes er vært. Programmet er en genoplivning af en kunstquiz, som blev sendt på DR i 1980'erne med Per Arnoldi som vært.

Forskellige kunstnere og kunsteksperter quizzer i forskellige runder. De deles i to hold med hver deres holdkaptajn. Bente Scavenius deltog også i den oprindelig kunstquiz og fungerer som holdkaptajn.
Blandt de øvrige deltagere har været Jesper Christiansen, Christina Wilson, Trine Ross, Christine Buhl Andersen, Peter Carlsen, Tore Leifer, Martin Bigum, Peter Carlsen, Gitte Ørskou, Anne-Mette Villumsen, Kasper Nielsen og Jesper Bruun Rasmussen. 

I runden med ultra nærbillede er der zoomet kraftigt ind på et kunstværk, og der zoomes langsom ud, mens de to hold har mulighed for at gætte, hvilket værk, der er tale om. Der gives point for kunstner, årstal og udstillingssted. I tegn og gæt-runden skal en fra holdet tegne en kunstværk, mens resten af holdet skal gætte det. I Mimerunden mimer værten et kendt værk. Det kan være via rekvisitter eller positurer.

I 10. sæson af Natholdet med Kasper Eistrup, der er forsanger i rockbandet Kashmir, som medvært 2015 lavede programmet faste vært, Anders Breinholt, en udgave af Kunstquiz, hvor Hughes deltog som vært, og Eistrup og Breinholdt kæmpede mod hinanden.

Referencer 

DR-programmer
Tv-quizzer
Quiz
Byggepladen

Byggepladen er en dansk forening for voksne Lego-entusiaster. Foreningen blev stiftet i 2003 og har pr. 2022 ca. 650 medlemmer.

Formålet med foreningen er at skabe et sted, hvor danske Lego-entusiaster har mulighed for at mødes og nyde hobbyen. Det sker dels i form af et internetforum og dels ved løbende byggemøder forskellige steder i Danmark. Desuden udgives medlemsbladet Byggebladet tre-fire gange årligt. Den største årlige aktivitet er Klodsfesten, der finder sted over tre-fire dage skiftevis øst og vest for Storebælt, og hvor der sluttes af med en udstilling for offentligheden. Derudover medvirker foreningen på det årlige Lego World i København.

Byggepladen er en privat forening men er anerkendt af Lego-koncernen og samarbejder med denne på forskellig vis, for eksempel med deltagelsen i Lego World. Foreningen er primært for voksne, og medlemmer skal være fyldt 13 år.

Referencer

Eksterne henvisninger 

 Officiel hjemmeside

Foreninger fra Danmark
Lego
Etableret i 2003
Amalfikysten

Amalfikysten () er en italiensk kyststrækning på sydsiden af Sorrentohalvøen. Den ligger i provinsen Salerno i regionen Campania. Den blev i 1997 opført  på UNESCOs liste over verdensarven. 

Det er strækningen fra Positano i vest til Vietri sul Mare i øst som regnes som Amalfikysten. Langs kyststrækningen ligger desuden stederne Cetara, Maiori, Minori, Ravello, Atrani, Amalfi, Praiano og Scala.

Kyststrækningen er naturskøn, hvilket giver grundlag for en omfattende turisme.

Historie 
Gennem det 10. og 11. århundrede lå Hertugdømmet Amalfi på Amalfikysten med centrum i byen Amalfi. Amalfikysten  blev senere kontrolleret af  Fyrstedømmet Salerno.

Geografi 

Ligesom resten af regionen ligger Amalfikysten i  Middelhavsklimaet, med varme somre og mild vintre. Den ligger på den relativt stejle sydlige bred af Sorrentohalvøen, med kun lidt plads til landdistrikter og landbrugsarealer.
Kystområdet har et areal på 112,31 km² mellem Napolibugten og Salernobugten. 
Den eneste vej over land til  Amalfikysten  er den 40 km lange Strada Statale 163 der går langs kysten fra byen  Vietri sul Mare i øst til  Positano mod vest. Der er 13 kommuner  langs kysten, de fleste med turisme som hovederhverv.

Kilder og henvisninger

Campania
Verdensarvsområder i Italien
Theodor Hüttemeier

Peter Theodor Hüttemeier (født 30. januar 1832 i København, død 15. januar 1893 sammesteds) var en dansk maskinfabrikant og politiker.

Theodor Hüttemeier var søn af den tyske klejnsmed Johann Heinrich Hüttemeier og hustru og tog 1858 borgerskab som jernstøber og maskinfabrikant. Han overtog 1863 P.F. Lundes uden for Københavns volde liggende jernstøberi, som var stiftet i 1829, og som han oparbejdede til en stor og anset fabrik på grunden mellem Nansensgade og Nørre Farimagsgade. Kort før hans død overgik jernstøberiet til hans efterfølgere Caroc & Schiemann, der 1895 sammensluttedes med Niels Smiths og Jens Christian Myginds 1872 startede maskinfabrik og siden blev videreført i aktieselskabet Smith, Mygind & Hüttemeier.

Han blev den første formand for Foreningen af Fabrikanter i Jernindustrien i København, som blev til under ganske særlige omstændigheder, nemlig som konsekvens af den store jernarbejderstrejke i 1885, hvor Hüttemeier og hans ligesindede gennemførte en lockout af smedene, som endte med en sejr for arbejdsgiverne. Han forsøgte også at etablere en dansk arbejdsgiverforening for hele landet (Fællesforeningen af Arbejdsgivere i Kjøbenhavn og Omegn), som han også blev formand for samme år, men foreningen fik aldrig den udbredelse, som navnet kunne indikere. Hüttemeier var formand for denne forening til 1890.

Hüttemeier var fra 1881 til 1890 borgerrepræsentant og til sin død en af de ledende i Fællesrepræsentationen for dansk Industri og Haandværk ligesom i Københavns Industriforening. Han blev Ridder af Dannebrog i 1886. Han var stærkt konservativt indstillet, hvilket førte til konflikter med andre medlemmer af Foreningen af Fabrikanter i Jernindustrien i København, og derfor blev han 1888 ved et kup stemt ud af foreningens bestyrelse.

Hüttemeier ægtede 8. november 1867 i Holmens Kirke Thyra Elvira Eleonora Terkelsen (født 20. februar 1834 i København, død 1. oktober 1905 sammesteds), datter af buntmagermester Hans Frederik Terkelsen (ca. 1806–64) og Johanne Marie Ibsen (ca. 1799–1861).

Han stiftede Maskinfabrikant Peter Theodor Hüttemeier og Hustrus Legat.

Han er begravet på Garnisons Kirkegård.

Hüttemeier er gengivet i et portrætmaleri af Bernhard Middelboe fra 1882 og på et fotografi (Det Nationalhistoriske Museum på Frederiksborg Slot).

Kilder 
 

Personer i Dansk Biografisk Leksikon
Fabrikanter fra Danmark
Legatstiftere fra Danmark
Personer fra København
Medlemmer af Københavns Borgerrepræsentation i 1800-tallet
Riddere af Dannebrog
Filantroper fra Danmark
Foreningsformænd fra Danmark
Laura Dahlmeier

Laura Dahlmeier (født 22. august 1993 i Garmisch-Partenkirchen) er en tysk tidligere skiskytte. Hun har vundet 13 VM-medaljer, hvoraf de syv er guld og tre sølv og bronze. Ved Vinter-OL 2018 vandt hun to OL-Guldmedaljer og én af bronze. I sæsonen 2016/2017 vandt hun den samlede World Cup efter 10 sejre.  Dahlmeier er den første kvinde til at vinde både sprinten og jagtstarten ved samme OL. Hun er desuden den første, både blandt mænd og kvinder, til at have vundet 5 guldmedaljer ved et VM, hvilket hun gjorde i 2017. Ved denne anledning vandt hun desuden en sølvmedalje og vandt dermed medaljer i samtlige discipliner. 

Dahlmeier blev præsenteret for skiskydning gennem forældrene, der stod for et skiskydningsprogram i en naboby. Hun stod som syvårig for første gang med en skiskydnings riffel i hånden, men først to år senere valgte hun at fokusere på skiskydning fremfor alpint skiløb.

Hendes idoler er franske Martin Fourcade, norske Ole Einar Bjørndalen og tyske Magdalena Neuner. 

Ud over skiskydning nyder Dahlmeier bjergbestigning og at køre på mountainbike.

Resultater 
Pr. sæsonen 2017/18

OL

VM

World Cup sejre

World Cup samlede stilling

Skudstatistik

Noter

Eksterne henvisninger 

 
Laura Dahlmeiers egen hjemmeside

Personer fra Bayern
Skiskytter fra Tyskland
Skiskytter ved vinter-OL 2014
Skiskytter ved vinter-OL 2018
Deltagere for Tyskland ved vinter-OL 2014
Deltagere for Tyskland ved vinter-OL 2018
Medaljevindere ved vinter-OL 2018
Olympiske mestre fra Tyskland
Olympiske bronzemedaljevindere fra Tyskland
Alta-konflikten

Alta-konflikten var protester mod vandkraftsudbygning af Altaelven i Finnmark fylke i Norge i 1970'erne og -80'erne. Elven er en del af flodsystemet, Alta-Kautokeinovassdraget. 

"Ingen kraftutbygging i Norge har vært gjenstand for større protester enn" Alta-dæmningen, skrev avisen VG, i 2013.

Tidslinje 
I 1968 var der planer om et vandkraftværk ved sammenløbet af Kautokeinoelven i Altaelven. Planerne indholdt opdæmning af elven og oversvømme bebyggelsen i Máze, blandt andet kirken. Også store rensdyr græsgange berørtes. I 1970 fik Trygve Lund Guttormsen nys om planerne, da han bad tegninger til et nyt kloaksystem, der skulle udføres i den lille by Masi. Efter denne opdagelse indledtes modstanden mod planerne.

En ansøgning af betydeligt mindre omfang blev indleveret 1974, den blev godkendt af Stortinget den 30. november 1978 (med 90 stemmer mod 36). 

Der var modstand i befolkningen mod planerne til "Norges vassdrags- og energidirektorat". 

De norske myndigheder ændrede planer om at skåne bebyggelsen, i Masi.

Efter starten af Folkeaksjonen 
"Folkeaksjonen mot utbygging av Alta-Kautokeinovassdraget" - i blandt kaldet Folkeaksjonen - blev startet (under et møde på Alta gymnas), af 80 demonstranter, den 12. juli 1978. (Organisationen udviklede sig til at have 90 lokale afdelinger og 20.000 medlemmer.)

40 fra politiet blev stoppet af ca. 150 demonstranter. Anholdt og bødelagt, blev 92 demonstranter, den 17. september 1979.

Otte samer startede en sultestrejke foran Stortinget den 8. oktober 1979. Ca. 200 fra politiet konfronterede sultestrejkende samer, og omkring 250 demonstranter den 12. oktober 1979. Professorerne Nils Christie og Thomas Mathiesen blev anholdt, med flere.

Regeringen "ville bruke 200 vernepliktige soldater i en gigantisk politiaksjon mot Alta-demonstranter i 1979, men statsminister Odvar Nordli stanset aksjonen i tolvte time", skrev medierne.

På regeringkonference d. 15. oktober 1979 konfirmeredes beslutningen om stop af anlægsarbejdet. 

Sultestrejken blev afsluttet samme dag. På en pressekonference samme dag, refererede statsministeren til: samers «legitime rettigheder». «Arbeidet på anleggsveien videreføres ikke før Stortinget har behandlet ny melding», sagde statsminister Odvar Nordli, samme dag.

Cirka 800 demonstranter blev arresteret den 14. januar 1981.

Alta kraftværk sættes i drift i maj 1987.

Reaktioner 

Mindst en person blev udvist (på livstid) fra Norge: en svensk journalist konverterede (fra hans job under protesterne) og blev demonstrant (mod udbygningen).

En retssag (i Alta herredsrett) mod Alfred Nilsen, Tore Bongo, Svein Suhr og Per Flatberg, startede den 1. marts 1983. De blev senere dømt til bøder (10.000 til 20.000 norske kroner) og betinget fængselsstraf.

Referencer 

Norges politik
Norges historie
Cheerios

Cheerios er et amerikansk morgenmadsprodukt af pulveriseret havre, der bliver fremstillet af General Mills. Det er formet i en ring. I nogle lande som Storbritannien og Danmark bliver det markedsført af Cereal Partners under Nestlé-varemærket. I Australien og New Zealand sælges det mærket Uncle Toby's.

Det blev introduceret i 1941, hvor det blev kaldt CheeriOats. Navnet blev forkortet til "Cheerios" d. 2. december 1945 efter en konkurrent, Quaker Oats, påstod at have rettighederne til navnet "oats".

I dag fremstilles det med forskellig smag og udseende: frugt, chokolade, Honey Nut Cheerios og fuldkorn.

Referencer

Eksterne henvisninger 

Morgenmadsprodukter
Quality Street (slik)

Quality Street er en type slik, der består af blanding individuelt indpakkede karameller og chokolader med forskellig fyld og smag. De bliver produceret af Nestlé. Quality Street blev fremstillet første gang i Halifax i West Yorkshire, England i 1936. Det fik navn efter skuespillet af samme navn skrevet af J. M. Barrie.

Varianter 

Indholdet i Quality Street har ændret sig over årene. I oktober 2017 var der 13 smage i pakkerne, der hver kan kendes på sin form og farven på papiret. De er enten baseret på chokolade eller karamel, og er som følger:

"The Purple One" mælkechokolade fyldt med hasselnød og karamel (lilla papir)
Green Triangle hazelnut noisette (grønt papir, trekantet sølvpapir)
Chocolate Toffee Finger (guldpapir, pind)
Strawberry Delight (rødt papir, rund)
Caramel Swirl (gult papir, rund, sølvpapir)
Milk Choc Block (grønt papir)
Orange Crunch (orange papir, oktagonal, sølvpapir)
Orange Creme (orange papir)
Fudge (pink papir)
Coconut Eclair (blåt papir)
Toffee Penny (guldpapir, rund)
Honeycomb Crunch (gyldent brunt papir)
Toffee Deluxe (brunt papir)
Greenie in a Bottle (turkisgrønt papir)

Referencer

Eksterne henvisninger 

Nestlé
Chokolade
UCL

UCL har flere betydninger:
 Professionshøjskolen University College Lillebælt
 UCL Erhvervsakademi og Professionshøjskole
 University College London
The Boy Bands Have Won

The Boy Bands Have Won, and All the Copyists and the Tribute Bands and the TV Talent Show Producers Have Won, If We Allow Our Culture to Be Shaped by Mimicry, Whether from Lack of Ideas or from Exaggerated Respect. You Should Never Try to Freeze Culture. What You Can Do Is Recycle That Culture. Take Your Older Brother's Hand-Me-Down Jacket and Re-Style It, Re-Fashion It to the Point Where It Becomes Your Own. But Don't Just Regurgitate Creative History, or Hold Art and Music and Literature as Fixed, Untouchable and Kept Under Glass. The People Who Try to 'Guard' Any Particular Form of Music Are, Like the Copyists and Manufactured Bands, Doing It the Worst Disservice, Because the Only Thing That You Can Do to Music That Will Damage It Is Not Change It, Not Make It Your Own. Because Then It Dies, Then It's Over, Then It's Done, and the Boy Bands Have Won er titlen på det trettende album af den britiske gruppe Chumbawamba. Det blev udgivet i 2008. Det bliver normalt forkortet til titlen The Boy Bands Have Won, da den fulde titel indeholder 865 karakterer, og siden august 2009 har det haft rekorden for den længste albumtitel.

Spor 
 "When An Old Man Dies" - 0:54
 "Add Me" - 3:27
 "Words Can Save Us" - 1:52
 "Hull Or Hell" - 3:31
 "El Fusiladov2:32
 "Unpindownable" - 1:22
 "I Wish That They'd Sack Me" - 4:10
 "Word Bomber" - 2:13
 "All Fur Coat & No Knickers" - 2:12
 "Fine Line" - 0:39
 "Lord Bateman's Motorbike" - 3:34
 "A Fine Career" - 0:47
 "To A Little Radio" - 1:08
 "(Words Flew) Right Around The World" - 2:15
 "Sing About Love" - 1:39
 "Bury Me Deep" - 1:37
 "You Watched Me Dance" - 0:58
 "Compliments Of Your Waitress" - 2:43
 "RIP RP" - 1:26
 "Charlie" - 2:12
 "The Ogre" - 0:53
 "Refugee" - 2:42
 "Same Old Same Old" - 0:59
 "Waiting For The Bus" - 2:44
 "What We Want" - 0:47

Referencer 

Album fra 2008
Album fra Storbritannien
Mallory Pugh

Mallory Diane "Mal" Pugh (født 29. april 1998) er en amerikansk fodboldspiller, der spiller for Washington Spirit i National Women's Soccer League og for .

I 2015 modtog hun to priser: U.S. Soccer Young Female Player of the Year og Gatorade National Girls Soccer Player of the Year. I januar 2016 blev hun den yngste kvindelige spiller, der blev udtaget og spillede for USA's kvindelandshold under en olympisk kvalifikationsturnering.

Referencer

Eksterne henvisninger 
 

Kvindelige fodboldspillere fra USA
Broadway (flertydig)

Broadway kan henvise til:

 Broadway - en gade på Manhattan i New York City
 Broadway (teaterdistrikt) - opkaldt efter gaden, omtales Broadway for New Yorks revy- og teaterliv generelt
 Broadway (Brooklyn) - en gade i Brooklyn i New York City
 Broadway (Queens) - en gade i Queens i New York City

Bygninger 
 Broadway Mansions - et hotel i Shanghai
 Broadway Theatre - teater i New York City
 Broadway Tower - et tårn i England

Film og skuespil 
 Broadway: Brooklyn -en dansk dokumentarfilm fra 2003
 Broadway Danny Rose - en amerikansk film instrueret af Woody Allen fra 1984
 Broadway (film fra 1942), en amerikansk film
 Broadway (skuespil), et amerikansk skuespil skrevet af George Abbott
Julie Ertz

Julie Beth Ertz (født 6. april 1992), født Johnston,er en amerikansk fodboldspiller, der har vundet verdensmesterskabet med USA i 2015. Hun spiller for Chicago Red Stars i National Women's Soccer League (NWSL), der er den bedste række i kvindefodbold i USA. Hun fik debut på USAs landshold i en venskabskamp mod  den 9. februar 2013.

Referencer

Eksterne henvisninger 
 

Kvindelige fodboldspillere fra USA
Verdensmestre i fodbold
Fodboldspillere ved sommer-OL 2016
Fodboldspillere ved sommer-OL 2020
Deltagere for USA ved sommer-OL 2016
Deltagere for USA ved sommer-OL 2020
Olympiske medaljevindere i fodbold
Olympiske bronzemedaljevindere fra USA
Medaljevindere ved sommer-OL 2020
Jon Kasdan

Jonathan Kasdan (født 30. september 1979) er en amerikansk skuespiller, filminstruktør og manuskriptforfatter. Han er søn af filminstruktøren Lawrence Kasdan og manuskriptforfatteren Meg Kasdan samt bror til instruktøren og skuespilleren Jake Kasdan.

Kasdan debuterede som instruktør med In the Land of Women (2007), som han også havde skrevet manuskript til. Han har arbejdet som forfatter på den amerikanske tv-serie Freaks and Geeks (2000) og som skuespiller i Dawson's Creek (2002) og Dreamcatcher (2003). Han debuterede som skuespiller i 1983 i sin fars film The Big Chill. Som voksen skrev han manuskriptet til Solo: A Star Wars Story (2018) sammen med sin far.

Noter

External sources 
 
 Adam Brody seduces Chicago on "In the Land of Women", MidwestBusiness.com, 4/17/07

Skuespillere fra USA
Filminstruktører fra USA
Manuskriptforfattere fra USA
The Zimmers

The Zimmers et et engelsk band, der blev dannet i 2007, og den har antageligvis de ældste bandmedlemmer i hele verden. Det ældste medlem, Buster Martin, hævdede at være født i 1906, selvom nogle kilder indikerer at han først blev født i 1913. Martin døde i 2011. Den tidligere forsanger Alf Carretta døde den 29. juni 2010 i en alder af 93. Gruppen har taget sit navn fra et gangstativ kaldet en Zimmer frame der er et britisk udtryk for gangstativ.

Bandet blev skabt til at deltage i en BBC-dokumentar, som blev sendt den 28. maj 2007. Den omhandler dannelsen af bandet og deres indspilning af en single, der skulle udbrede viden om følelsen af isolation og fængsling som mange ældre har. The Zimmers logo er en parodi på The Beatles' logo og The Beatles der går over gaden Abbey Road, der er afbildet på coveret af albummet af samme navn.

Den 7. april 2012 optrådte bandet med Beastie Boys' "(You Gotta) Fight for Your Right (To Party!)" i den sjette sæson af Britain's Got Talent. Bandet turnerede i 2013 og optrådte i Warrington den 25. maj dette år.

Medlemmer 

 Frank Armstrong
 Sylvia Beaton
 Jack Beers (døde i en alder af 98, den 14. juli 2009)
 Joan Bennett
 Peggy Bohan
 Joan Bonham (døde i en alder af 81, den 10. februar 2011, mor til John Bonham)
 Evelyn Brierley
 Raffaele "Alf" Carretta (døde i en alder af 93, den 29. juni 2010)
 Peter Comerford (afdød)
 Grace Cook, grandmother of Dexter Fletcher
 Charlotte Cox
 Peggy Crowley
 Deddie Davies (døde i en alder af 78, den 21. december 2016)
 Adrian Derrick
 Rose Dickens
 Tim Donovan

 Marie Duckett
 Annetta Falco
 Patsey Feeley
 Kathleen Fowler
 Rob Fulford
 Mollie P Hardie
 Maura Haughey
 Joanna Judge
 John Langridge
 John Leonard
 Dolceta Llewellyn-Bowden
 Avis Lewinson
 Ivy Lock
 Buster Martin (afdød i 2011)
 Anne Morrissey
 Delores Murray
 Frank Morrissey (afdød)

 Peter Oakley (døde i en alder af 86, den 23. marts 2014)
 Tim O'Donovan
 Sally Page
 Nadine Richardson
 Rita Roberts
 Bill Russell
 Irene Samain
 Gwen Sewell
 Anne Sherwin
 Dennis Skillicorn
 Jessie Thomason
 Dorothy "Bubbles" Tree
 John Tree
 Winifred Warburton (døde i en alder af 101, den 31. december 2008)
 Paddy Ward
 Norma Walker
 Eric Whitty

Referencer 

Musikgrupper fra 2007
Musikgrupper fra Storbritannien
The Nation

The Nation har flere betydninger:

Aviser:
The Nation (Nigeria), en nigeriansk avis, udgivet siden 2006.
The Nation (Pakistan), en engelsksproget pakistansk avis
The Nation (Thailand), en engelsksproget thailandsk avis, grundlagt 1971
The Nation (USA), et amerikansk ugemagasin, grundlagt 1865

Områder:
The Nation (Ontario), område i Ontario, Canada

Referncer
Tetum

Tetum er et indonesisk sprog som tales på øen Timor.
Sproget er officielt i Østtimor, og er et anerkendt regional sprog i Indonesien. Tetum tales som modersmål af ca. 500.000 mennesker, og sproget har meget til fælles med portugisisk, Østtimors andet officielle sprog.

Sprog i Indonesien
Østtimor
Brøndagerskolen

Brøndagerskolen er en specialskole i Albertslund Kommune for børn og unge med autisme. På Brøndagerskolen lærer eleverne ud fra
deres potentialer, og der er fokus på det livslange perspektiv. Skolens udgangspunkt er den enkelte elev, og der tilbydes et kombineret undervisnings-
og fritidstilbud fra 0.—10. klassetrin.

Eksterne henvisninger 
Brøndagerskolens hjemmeside 

Bygninger, konstruktioner og anlæg i Albertslund
Albertslund Ungecenter

Albertslund Ungecenter består af Albertslund Kommunes fritidsundervisning for de 14-18 årige, heltidsundervisningen og 10. klasserne. Albertslund Ungecenter hører under Ungdomsskolelovgivningen.

Eksterne henvisninger 
Albertslund Ungecenters hjemmeside 

Ungecenter
Sahrawi

Sahrawierne er et nomadefolk, som primært lever i Vestsahara og Mauretanien. Der er anslået 603.253 sahrawier (juli 2017).

Referencer 

Folkeslag i Afrika
Folkeslag i Marokko
Folkeslag i Mauretanien
Nomadiske folk
Neil Gorsuch

Neil McGill Gorsuch (født 29. august 1967 i Denver, Colorado) er en amerikansk dommer i USA's højesteret, som blev udnævnt af Donald Trump i 2017. Han er uddannet på Columbia, Harvard og Oxford. Fra 2006 til 2017 han var dommer i tiende føderale kreds appeldomstol (Engelsk:United States Court of Appeals for the Tenth Circuit). Hans mor, Anne Gorsuch Burford, var chef for den amerikanske forbundsregerings miljøbeskyttelsesagentur EPA under Ronald Reagan-administrationen.

Kilder

Eksterne henvisninger 

Højesteretsdommere fra USA
Personer fra Denver
Almazbek Atambajev

Almazbek Sjarsjenovitj Atambajev (; født 17. september 1956 i Arasjan, Kirgisiske SSR, Sovjetunionen ) var Kirgisistans præsident fra den 1. december 2011 til den 24. november 2017.

Referencer 

Kirgisistans præsidenter
Somoni

Somoni (TJS) er Tadsjikistans valuta. 
1 somoni svarer ca. til 0,70 danske kroner (per 2019). Valutaen er opkaldt efter faderen af Tadsjikistan, Isma'il ibn Ahmad (også kendt som Ismoil Somoni).

referencer 

Møntenheder fra Asien
Tadsjikistan